**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO**

2019 m. vasario 14 d. Nr. 34-1616

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu, Lazdijų rajono savivaldybės taryba n u s p r e n d ž i a:

1. Patvirtinti:
   1. 2019 metų Lazdijų rajono savivaldybės biudžeto pajamas – 21205,9 tūkst. eurų ir praėjusių metų biudžeto nepanaudotą pajamų dalį – 1394,5 tūkst. eurų (pridedama);
   2. 2019 metų Lazdijų rajono savivaldybės biudžeto asignavimus – 22600,4 tūkst. eurų išlaidoms ir turtui įsigyti, iš jų darbo užmokesčiui – 10703,8 tūkst. eurų, turtui įsigyti – 2360,8 tūkst. eurų (pridedama);
   3. 2019 metų Lazdijų rajono savivaldybės aplinkos apsaugos rėmimo specialiąją programą (pridedama);
   4. 2019 metų Lazdijų rajono savivaldybės biudžetinių įstaigų pajamas (pridedama).
2. Įpareigoti asignavimų valdytojus:
   1. sudarant ir tvirtinant 2019 metų išlaidų sąmatas, numatyti lėšas 2019 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;
   2. ne vėliau kaip per 15 darbo dienų patvirtinti savo bei kitų subjektų programas ir jų (arba vykdomų programos priemonių) sąmatas pagal programų finansavimo šaltinius, funkcinės ir ekonominės klasifikacijos kodus;
   3. biudžeto asignavimus naudoti taip, kad 2020 m. sausio 1 d. įsiskolinimas turi būti ne didesnis už 2019 m. sausio 1 d. įsiskolinimą;
   4. iš sutaupytų asignavimų išlaidoms pirmiausia padengti kreditinius įsiskolinimus;
   5. neprisiimti jokių skolinių įsipareigojimų pagal įsipareigojamuosius skolos dokumentus, įskaitant, bet neapsiribojant, paskolas, finansinės nuomos (lizingo) sutartis.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PROJEKTO AIŠKINAMASIS RAŠTAS**

2019 m. vasario 11 d.

Lazdijų rajono savivaldybės tarybos sprendimo „Dėl 2019 metų Lazdijų rajono savivaldybės biudžeto patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos Fiskalinės sutarties įgyvendinimo konstitucinio įstatymo 4 str. 4 dalimi, Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu.

***Šio sprendimo projekto tikslas*** yra patvirtinti 2019 metų Lazdijų rajono savivaldybės biudžetą.

2019 metų Lazdijų rajono savivaldybės biudžeto projektas yra parengtas atsižvelgiant į Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 2 straipsnio 2 punkte savivaldybių biudžetams numatytą finansinį rodiklį – prognozuojamas pajamas. Lazdijų rajono savivaldybės prognozuojamos pajamos sudaro 11330,0 tūkst. eurų ir yra 175,0 tūkst. eurų didesnės nei praėjusių metų (2018 metais – 11155 tūkst. eurų). Šį padidėjimą sudaro suma konkretiems Seimo ir (ar) Vyriausybės sprendimams įgyvendinti, t. y. minimaliai mėnesinei algai padidinti iki 430 eurų nuo 2019 m. sausio 1 d. (62,0 tūkst. eurų), valstybės politikų, teisėjų, valstybės pareigūnų, valstybės tarnautojų bei valstybės ir savivaldybių biudžetinių įstaigų darbuotojų pareiginės algos baziniam dydžiui padidinti iki 134,0 eurų (52,0 tūkst. eurų), kultūros darbuotojų darbo užmokesčiui padidinti 32 eurais (37,0 tūkst. eurų), Lietuvos Respublikos valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti (24 tūkst. eurų).

Prognozuojamas pajamas sudaro pajamos iš gyventojų pajamų mokesčio (10895 tūkst. eurų; 2018 metais – 10749 tūkst. eurų), žemės mokesčio (220 tūkst. eurų; 2018 metais – 200 tūkst. eurų), nekilnojamojo turto mokesčio (120 tūkst. eurų; 2018 metais – 110 tūkst. eurų), paveldimo turto mokesčio (4 tūkst. eurų; 2018 metais – 3 tūkst. eurų), valstybinės žemės nuomos mokesčio (45 tūkst. eurų; 2018 metais – 46 tūkst. eurų), valstybės rinkliavų (28 tūkst. eurų; 2018 metais – 32 tūkst. eurų), pajamos iš baudų ir konfiskacijos (15 tūkst. eurų; 2018 metais – 12 tūkst. eurų), įplaukos iš kitų neišvardintų pajamų (2 tūkst. eurų; 2018 metais – 2 tūkst. eurų), palūkanos už depozitus (1 tūkst. eurų; 2018 metais – 1 tūkst. eurų).

Be prognozuojamų pajamų Lazdijų rajono savivaldybė planuoja gauti biudžetinių įstaigų pajamų (200,9 tūkst. eurų; 2018 metais – 207,2 tūkst. eurų), pajamų iš vietinių rinkliavų (565 tūkst. eurų; 2018 metais – 575 tūkst. eurų), ilgalaikio materialiojo turto realizavimo pajamų (18 tūkst. eurų; 2018 metais – 20 tūkst. eurų), pajamų, priskirtų pagal savivaldybių aplinkos apsaugos rėmimo specialiosios programos įstatymą (37 tūkst. eurų; 2018 metais – 37 tūkst. eurų) ir kitų neišvardintų pajamų (kompensacinės lėšos už įgyvendinamus projektus) – 258 tūkst. eurų (2018 m. – neplanuotos) Tai sudaro 1078,9 tūkst. eurų (2018 metais – 839,2 tūkst. eurų).

Valstybės biudžeto specialių tikslinių dotacijų valstybinėms (valstybės perduotos savivaldybėms) funkcijoms vykdyti 2019 m. planuojama gauti 2351,1 tūkst. eurų ir tai yra 147,8 tūkst. eurų daugiau nei tvirtinant Lazdijų rajono savivaldybės 2018 m. biudžetą. *Dotacijos didėja* šioms funkcijoms vykdyti: civilinei saugai (0,7 tūkst. eurų), dalyvavimui rengiant ir vykdant mobilizaciją (1,2 tūkst. eurų), erdvinių duomenų rinkinio tvarkymui (8,9 tūkst. eurų), gyvenamosios vietos deklaravimo duomenims ir gyvenamosios vietos neturinčių asmenų apskaitos duomenims tvarkyti (1,1 tūkst. eurų), jaunimo teisių apsaugai (1,8 tūkst. eurų), neveiksnių asmenų būklės peržiūrėjimui užtikrinti (3,9 tūkst. eurų), pirminei teisinei pagalbai teikti (0,9 tūkst. eurų), priešgaisrinei saugai (32,9 tūkst. eurų), savivaldybei priskirtiems archyviniams dokumentams tvarkyti (0,3 tūkst. eurų), socialinėms paslaugoms (71,6 tūkst. eurų), valstybinės kalbos vartojimo ir taisyklingumo kontrolei (0,1 tūkst. eurų), visuomenės sveikatos priežiūros funkcijoms vykdyti (103,8 tūkst. eurų), žemės ūkio funkcijoms atlikti (2,3 tūkst. eurų). *Dotacijos mažėja* šioms funkcijoms vykdyti: civilinės būklės aktams registruoti (0,3 tūkst. eurų), užimtumo didinimo programoms įgyvendinti (24,6 tūkst. eurų), melioracijai (2,0 tūkst. eurų), savivaldybei priskirtai valstybinei žemei ir kitam valstybės turtui valdyti, naudoti ir disponuoti juo patikėjimo teise (0,4 tūkst. eurų), socialinei paramai mokiniams (19,9 tūkst. eurų), socialinėms išmokoms ir kompensacijoms skaičiuoti ir mokėti (1,5 tūkst. eurų), vaikų teisių apsaugai (33,0 tūkst. eurų).

Ugdymo reikmėms finansuoti planuojama gauti 4921,2 tūkst. eurų ir tai yra 724,5 tūkst. eurų daugiau nei tvirtinant 2018 m. Lazdijų rajono savivaldybės biudžetą. Šis padidėjimas susijęs su nuo 2018 metų rugsėjo 1 d. pasikeitusia mokytojų ir kitų pedagoginių darbuotojų darbo apmokėjimo sistema.

Kitų tikslinių dotacijų planuojama gauti 946,2 tūkst. eurų ir tai yra 917,2 tūkst. eurų daugiau nei tvirtinant 2018 m. Lazdijų rajono savivaldybės biudžetą, nes 2019 m. yra tvirtinama 900,0 tūkst. eurų suma vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti bei 16,1 tūkst. eurų suma mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, darbui apmokėti, taip 1,1 tūkst. eurų yra didinama dotacija savivaldybių mokykloms (klasėms ar grupėms), skirtoms šalies (regiono) mokiniams, turintiems specialiųjų ugdymosi poreikių.

2019 metų Lazdijų rajono savivaldybės biudžete yra tvirtinama 578,5 tūkst. eurų dotacija savivaldybei iš Europos sąjungos, kitos tarptautinės finansinės paramos ir bendrojo finansavimo lėšų, tai yra lėšos projektams vykdyti.

Taigi 2019 metų Lazdijų rajono savivaldybės biudžeto pajamų planas yra 21205,9 tūkst. eurų, be to, dar yra likusi 2018 metų biudžeto nepanaudota pajamų dalis, iš viso 1394,5 tūkst. eurų, todėl pajamų dalyje yra tvirtinami 22600,4 tūkst. eurų, tai yra 2270,3 tūkst. eurų daugiau nei tvirtinant 2018 metų Lazdijų rajono savivaldybės biudžetą.

Gyventojų pajamų mokestis nuo visų 2019 metų Lazdijų rajono savivaldybės pajamų sudaro 51,4 proc. (2018 metais – 58,3 proc.), dotacijų lėšos – 41,5 proc. (2018 metais – 34,9 proc.), kiti mokesčiai ir pajamos – 7,1 proc. (2018 metais – 6,7 proc.).

Asignavimų projektas parengtas pagal asignavimų valdytojų pateiktas programas, programų sąmatų projektus bei atsižvelgus į savivaldybės finansines galimybes ir įvertinus planuojamas surinkti 2019 metais pajamas. Taip pat yra suplanuota dalis asignavimų Lazdijų rajono savivaldybės administracijos, Lazdijų rajono savivaldybės biudžetinių įstaigų ir organizacijų vykdomų projektų, kuriems yra pritarusi Lazdijų rajono savivaldybės taryba, nuosavai daliai užtikrinti.

Lazdijų rajono savivaldybės biudžete yra numatytos lėšos finansiniams įsipareigojimams vykdyti. Paskoloms grąžinti numatyti 728,8 tūkst. eurų, palūkanoms mokėti 64,5 tūkst. eurų. Paskolų grąžinimas ir palūkanų mokėjimas yra planuojamas padengti iš praėjusių metų nepanaudotos pajamų dalies.

2019 metų biudžete daug dėmesio skiriama asignavimams darbo užmokesčiui. Biudžetinių įstaigų darbuotojų darbo užmokesčio fondas didėja 1357,2 tūkst. eurų (arba 14,5 proc.). Darbo užmokestis didėja dėl centrinės valdžios institucijų priimtų teisės aktų įgyvendinimo, t. y. dėl minimalios mėnesinės algos padidinimo iki 430 eurų nuo 2019 m. sausio 1 d., valstybės politikų, teisėjų, valstybės pareigūnų, valstybės tarnautojų bei valstybės ir savivaldybių biudžetinių įstaigų darbuotojų pareiginės algos bazinio dydžio padidinimo iki 134 eurų, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo laipsniško įgyvendinimo, kultūros darbuotojų darbo užmokesčio padidinimo 64 eurais (32 eurų padidėjimas numatytas Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatyme, papildomus 32 eurus finansuoja savivaldybė).

Šiuo tarybos sprendimo projektu mokytojams darbo užmokestis paskaičiuotas taikant maksimalius atlyginimų koeficientus, kuriuos leidžia galiojantys teisės aktai.

2019 metų asignavimus lyginant pagal programas, daugiausia biudžeto asignavimų tenka švietimo ir sporto programai – 38,0 proc. (2018 metais – 37,3 proc.), valdymo tobulinimo programai – 18,6 proc. (2018 metais – 21,1 proc.), socialinės apsaugos plėtojimo, skurdo bei socialinės atskirties mažinimo programai – 13,6 proc. (2018 metais – 14,5 proc.), vietinio ūkio ir infrastruktūros priežiūros plėtros programai – 12,8 proc. (2018 metais – 9,7 proc.), kultūros plėtojimo programai – 6,8 proc. (2018 metais – 7,2 proc.), kitoms programoms tenka nuo 0,2 iki 4,4 proc. visų savivaldybės biudžeto asignavimų.

Sandoriams dėl materialiojo ir nematerialiojo turto bei finansiniams įsipareigojimams vykdyti numatoma skirti 10,4 proc. (2018 metais – 9,1 proc.) visų biudžeto asignavimų.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojams per mėnesį skiriama 1/12 praėjusių metų asignavimų valdytojui skirtų lėšų tęstinei veiklai vykdyti. Vadovaujantis Lietuvos Respublikos biudžeto sandaros įstatymu, savivaldybių biudžetai turi būti patvirtinti per du mėnesius nuo valstybės biudžeto ir savivaldybių biudžetų finansinių rodiklių patvirtinimo įstatymo paskelbimo. Laiku nepatvirtinus biudžeto, Lazdijų rajono savivaldybei lėšos iš valstybės biudžeto laikinai nebūtų pervedamos.

***Kokių pozityvių rezultatų laukiama*** – patvirtinus savivaldybės biudžetą, asignavimų valdytojų vykdomos programos bus finansuojamos pagal patvirtintą finansinį planą.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė